તારી કોઈ ઇચ્છા અધૂરી નહીં રાખીશ. તું જે ચાહે એ બધું જ તને મળશે. મારા પ્રેમમાં ત્રેવડ અને તાકાત બંને છે. મારો પ્રેમ કલ્પવૃક્ષ અને કામધેનુ જેવો છે. કહો કે પારસમણિ છે. તું જે ઇચ્છશે એ વસ્તુનું હું જલસાથી રૂપાંતર કરી આપીશ. સજીવ, નિર્જીવ, બધામાં જ હું તને દેખાઈશ. એક પંખીમાં પલટાઈ જતાં મને વાર નહીં લાગે. હું તારે માટે સૂરની રંગની રમણા રઈ આપીશ. દિવસને અંતે તારો થોકોડો ઉતારવા માટે હું ગાઈશ પણ ખરી. હા, હું પણ માણસ છું. હું તારા માટે આટલું બધું કરૂં તો તારે થોડીક એની નોંધ તો લેવી જોઈએ (પ્રત્યેક પ્રેમી ઝંખે છે કે એની કદર કોઇક ને કોઇક રીતે થાય). તને બુલબુલના સૂર સંભળાય છે? પાંદડામાં ઝાકળ દેખાય છે? આ બધામાં હું જ છું, બગીચાને માથે ઝૂલતું વાદળ પણ હું જ છું.